Darren Sutherland

Darren John Sutherland (18. aprill 1982 Dublin – 14. september 2009 London) oli Iirimaa poksija. Tema ema oli iirlane ja isa oli pärit Saint Vincenti saarelt.

Sutherland sai II keskkaalus (kuni 75 kg) 2008. aasta Pekingi olümpiamängude poksivõistlustel pronksmedali, kaotades poolfinaalis hilisemale kuldmedali- ja olümpiavõitjale James DeGale'ile (Suurbritannia)29. suveolümpiamängude poksivõistlus. Peking 2008. Tulemused inglise keeles. 

Sutherland osales II keskkaalus (kuni 75 kg) 13. maailmameistrivõistlustel (Mianyang, 2005), kuid kaotas veerandfinaalis hilisemale kuldmedalivõitjale ja maailmameistrile Matvei Korobovile (Venemaa) ja jäi edasisest medaliheitlusest välja13. maailmameistrivõistlused poksis. Mianyang 2005. Tulemused inglise keeles ning 14. maailmameistrivõistlustel (Chicago, 2007), kuid kaotas 2. ringis hilisemale hõbemedalivõitjale Alfonso Blancole (Venezuela) ja jäi edasisest medaliheitlusest välja14. maailmameistrivõistlused poksis. Chicago 2007. Tulemused inglise keeles.

Sutherland poksis alates detsembrist 2008 elukutselisena. Ta jõudis osaleda kokku 4 kohtumisel ning võitis need kõik nokaudiga.

Sutherland leiti 14. septembril 2009 oma Londoni korterist pooduna. Tõenäoliselt oli ta teinud enesetapu.

Viited

Välislingid



Kategooria:Iirimaa poksijad
Kategooria:Sündinud 1982
Kategooria:Surnud 2009